b'\n_START_ARTICLE_\nEdmund Brooke Alexander\n_START_SECTION_\n\xc5\xbdivljenjepis\n_START_PARAGRAPH_\nLeta 1823 je diplomiral na Voja\xc5\xa1ki akademiji ZDA, kjer je bil so\xc5\xa1olec bodo\xc4\x8dih generalov Thomasa in Greena. Ve\xc4\x8d let je slu\xc5\xbeil na ameri\xc5\xa1kem mejnem podro\xc4\x8dju ter se bojeval v ameri\xc5\xa1ko-mehi\xc5\xa1ki vojni; za zasluge je bil povi\xc5\xa1an v brevetnega majorja in podpolkovnika. Leta 1855 je bil povi\xc5\xa1an \xc5\xa1e v polkovnika in postal poveljnik novoustanovljenega 10. pehotnega polka. Ob pri\xc4\x8detku ameri\xc5\xa1ke dr\xc5\xbeavljanske vojne v.d. pomo\xc4\x8dnika Provost Marshal Generala za dr\xc5\xbeavo Missouri. 18. oktobra 1865 je bil povi\xc5\xa1an v brevetnega brigadnega generala (Regularna vojska ZDA) zaradi zaslug pri rekrutiranju armad ZDA. Leta 1869 se je upokojil s stalnim \xc4\x8dinom polkovnika, po 46 letih slu\xc5\xbebe v Kopenski vojski ZDA.\n_START_SECTION_\nZanimivosti\n_START_PARAGRAPH_\nPo njem so poimenovali ladjo USAT Edmund B. Alexander.'